Sewe dinge wat julle nog nie weet nie… | hoendersop
Oor alles en nog wat
Ek tik myself oor die vingers	Goeie nuus!
Sewe dinge wat julle nog nie weet nie…
hoendersop	Lewenslesse, Uncategorized	10 Kommentaar
Ek is skaars deesdae, maar ek moenie met die witbrood onder die arm loop en kla nie. Ek kry nie eers meer tyd vir WAB nie – dis net werk, werk werk!
Dankie Olga vir die Reader Appreciation Award – hiervoor sal ek tyd maak (gelukkig het ek gisternag so halfdrie gou hier kom loer net voordat ek die rekenaar afsit vir ‘n paar ure).
Nouja, hier volg sewe dinge wat julle dalk nie wou geweet het nie.
Ek haat rook met ‘n passie. Ek het eenkeer geweier om Kleinboet se maatjies op te laai omdat hulle na rook geruik het – nie een van my trotsste oomblikke nie.
Ek kan vloek soos ‘n matroos en voel half dat ek nie myself ordentlik kan uitdruk as ek nie ‘n paar knope ook inkry nie. Ek trek darem die streep by ‘n paar van die p’s en die k’s en dit sal nie oor my lippe kom nie. En ek weet darem hoe om my in geselskap te gedra – ek kan vreeslik vroom wees totdat ek jou ken!
Ek haat huiswerk! (Amper so veel soos rook.) Ek kan nie ‘n huis skoonmaak nie, en al moet ek lewe van pap en derms sal ek geld hê om ‘n huishulp te betaal.
Stilte stres my heeltemal uit. Daar is altyd musiek of ‘n radio (Jakaranda FM) aan in my huis. Ongelukkig kan ek nie na iets luister terwyl ek werk nie, ek moet net white noise in die agtergrond hê.
Ek sê altyd vir my kinders: As jou agterent jeuk, krap hom, maar moenie jouself in ‘n ding inpraat nie. (Ek is mal oor my twee honde en ek begin al agterkom dat daar kort voor lank nog ‘n klein hondjie in hierdie huis sal wees. – Boodskap aan myself oor die hond.)
As ek siek is eet ek. My ma het my grootgemaak met die woorde: “Ai, my kind, voel jy nie lekker nie? Eet iets dan voel jy nou beter.” Nou, na al die jare is dit nog in my, en ek het nou na al hierdie peste wat ek gehad het, tenminste 5 kg opgetel. Verdomp!
Ek is mal oor lees en fliek. Daar is altyd ‘n boek op my bedkissie en ek kan nie slaap as ek nie tenminste ‘n hoofstuk gelees het nie – al gaan slaap ek eers halfdrie.
Op my beurt wil ek die volgende bloggers nomineer vir die Reader Appreciation Award:
Growing up Dane (omdat sy gerus weer kan begin blog en omdat sy eintlik baie het om te sê)
Jagternw1976 (omdat ek graag meer van hom wil hoor en hy is deesdae baie skaars)
Ek weet nie hoe om by die ouer blogs uit te kom om die mense se blogs te koppel nie, en almal aan wie ek kan dink het alreeds die Reader Appreciation Awards gekry van anders bloggers af. Baie geluk aan julle almal.
Dis hoe die speletjie werk: (Hierdie stukkie het ek by iemand anders gesteel. Dankie daarvoor!)
Aug 29, 2012 @ 13:11:09
Ek moet jou gelyk gee – ek word nie maklik uitgegross nie, maar my lewe lank gril ek vir rook.
Aug 29, 2012 @ 14:07:08
skuus, man, ek gaan maar so half oorgehaal af. Maar dankie in elk geval. Ek hoop regtig nie Jagtertjie het vir Thembi aan haar lip opgehang aan die vlagpaal van sy plaaslike polisiestasie nie. Ek sal nie weet waar om vir hom ‘n saaglem te neem nie.
Aug 29, 2012 @ 14:56:18
Nou het jy my bietjie verloor, ek hoop jagter weet wat om met Thembi te maak.
Aug 29, 2012 @ 14:32:59
Ja ou soppie. Dankie vir die onthou. Ek lees gereeld julle mense se blogs en voel goor oor ek so lanklaas iets neer gepen het. So ek moet daai prentjie daar bo spoeg en plak ? Terloops …. ekke laaik rook kwaai. 🙂
Aug 29, 2012 @ 14:54:32
Eish (oor die rook)! Ja, toe jong, skryf vir ons iets oor jouself – jy’s darem baie stil. Die prentjie het ek self van die internet af geplagieer, maar jy kan jouself beloon met enige roset, beker, of sertifikaat wat jy begeer bo op jou inskrywing.
Sewe dinge (7 !) « Stomp op die vuur
Aug 29, 2012 @ 17:08:11
Aug 29, 2012 @ 18:40:45
Ook nie mal oor rook nie, maar ek sal eerder my vriende in my huis laat rook as dat hulle nie kom kuier nie.
Aug 29, 2012 @ 18:44:01
Dis regtig ‘n tameletjie. Ek het heelwat vriende wat rook en almal van hulle is welkom by my huis. Hulle weet hoe ek oor rook voel, en staan so in die deur en gesels van buite af met die sigaret doeer agter. Soms voel ek sleg daaroor, maar blykbaar pla dit hulle nie.
Growing up Dane
Aug 29, 2012 @ 19:47:00
Baie dankie vir die nominasie! Ek sal voortaan probeer om my blog op hoogte te hou!
Aug 29, 2012 @ 20:07:32
Toe, toe, toe! Begin met jou lys van sewe dinge.
Wat die tuin my geleer het
Nes ek verwag het!
Na 3 dae en 3 nagte se reën…
Radyse is koning
Nou moet dit net reën…
Sluit aan by 22 ander intekenaars